CELEX: 32004R1140
Language: lt
Date: 2004-06-21 00:00:00
Title: 2004 m. birželio 21 d. Tarybos reglamentas (EB) Nr. 1140/2004, sustabdantis autonominių Bendrojo muitų tarifo muitų taikymą tam tikriems žuvininkystės produktams, kurių kilmės šalis yra Seuta ir Melila

23.6.2004   
            
            
               LT
            
            
               Europos Sąjungos oficialusis leidinys
            
            
               L 222/1
            
         
      TARYBOS REGLAMENTAS (EB) Nr. 1140/2004
   2004 m. birželio 21 d.
   sustabdantis autonominių Bendrojo muitų tarifo muitų taikymą tam tikriems žuvininkystės produktams, kurių kilmės šalis yra Seuta ir Melila
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Reglamentu (EB) Nr. 656/2000 (1) Taryba nustatė nulinio muito Bendrijos tarifines kvotas tam tikriems žuvininkystės produktams, kurių kilmės šalis yra Seuta. Tos kvotos nustojo galioti 2002 m. gruodžio 31 d.
            
         
               (2)
            
            
               2002 m. spalio mėn. Ispanija paprašė pratęsti Reglamente (EB) Nr. 656/2000 nurodytų kvotų galiojimą ir pasitelkė socialinius bei ekonominius argumentus nurodydama, kokius suvaržymus patiria Seutos ekonomika ir su kokiais sunkumais susiduria vietos žuvininkystės sektorius. Prašymas yra pagrįstas, nes ekonominė padėtis Seutoje yra tokia, kad reikia priimti preferencines priemones, siekiant palengvinti eksportą iš Seutos į Bendriją.
            
         
               (3)
            
            
               2000 m. sausio 24 d. Tarybos ir Komisijos sprendimu 2000/204/EB, EAPB dėl Europos ir Viduržemio jūros valstybių susitarimo, steigiančio Europos Bendrijų bei jos valstybių narių ir Maroko Karalystės asociaciją (2), Bendrija visiškai sustabdė Bendrojo muitų tarifo importo muito taikymą daugeliui žuvininkystės produktų, kurių kilmės šalis yra Marokas. Šių produktų importui į Bendriją nėra taikomi kokie nors kiekybiniai suvaržymai, o jų spektras daug platesnis nei produktų, kuriuos apima Seutai taikomos tarifinės kvotos. Atsižvelgiant į tai, kad Marokas supa Seutos ir Melilos teritorijas sausumoje, reikėtų vengti bet kokios papildomos diskriminacijos ir nustatyti preferencinį režimą tiems patiems žuvininkystės produktams iš Seutos ir Melilos, siekiant sudaryti panašias verslo galimybes ir skatinti šių teritorijų ekonomikos vystymąsi.
            
         
               (4)
            
            
               Asociacijos susitarime su Maroku nenumatomi jokie apribojimai dėl preferencinio režimo žuvininkystės produktams taikymo trukmės, todėl jokių apribojimų dėl trukmės neturėtų būti numatyta ir šiame reglamente.
            
         
               (5)
            
            
               Pasinaudoti šiame reglamente numatytu tarifų taikymo sustabdymu galima laikantis kilmės taisyklių, išdėstytų 2000 m. gruodžio 5 d. Tarybos reglamente (EB) Nr. 82/2001 dėl sąvokos „produktų kilmė“ apibrėžimo ir administracinio bendradarbiavimo metodų vykdant prekybą tarp Bendrijos muitų teritorijos ir Seutos bei Melilos (3),
            
         PRIĖMĖ ŠĮ REGLAMENTĄ:
   1 straipsnis
   Autonominių Bendrojo muitų tarifo muitų taikymas pridedamame priede išvardytiems produktams, kurių kilmės šalis yra Seuta ir Melila, yra visiškai sustabdomas.
   2 straipsnis
   Produktų kilmės įrodymas pateikiamas pagal Reglamentą (EB) Nr. 82/2001.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Liuksemburge, 2004 m. birželio 21 d.
      
         
            Tarybos vardu
         
         J. WALSH
         
         
            Pirmininkas
         
      
   
   
      (1)  OL L 80, 2000 3 31, p. 5.
   
      (2)  OL L 70, 2000 3 18, p. 1.
   
      (3)  OL L 20, 2001 1 20, p. 1.
   
      PRIEDAS
      Produktai, kurių kilmės šalis yra Seuta ir Melila, kuriems yra visiškai sustabdomas autonominių Bendrojo muitų tarifo muitų taikymas
      
                  KN kodas
               
               
                  Aprašymas
               
            
                  3 skyrius
               
               
                  Žuvys ir vėžiagyviai, moliuskai ir kiti vandens bestuburiai
               
            
                   
               
               
                  Paruoštos arba konservuotos žuvys, nesmulkintos arba smulkintos, bet ne maltos
               
            
                  1604 11 00
               
               
                  Lašišos
               
            
                  1604 12
               
               
                  Silkės
               
            
                  1604 13
               
               
                  Sardinės, sardinėlės arba šprotai
               
            
                  1604 14
               
               
                  Tunai, doradai ir Atlanto tunai (Sarda spp.)
               
            
                  1604 15
               
               
                  Skumbrės
               
            
                  1604 16 00
               
               
                  Ančiuviai
               
            
                  1604 19 10
               
               
                  Lašišinės, išskyrus lašišas
               
            
                  nuo 1604 19 31 iki 1604 19 39
               
               
                  
                     Euthynnus genties žuvys, išskyrus doradus (Euthynnus (Katsuwonus) pelamis)
               
            
                  1604 19 50
               
               
                  
                     Orcynopsis unicolor rūšies žuvys
               
            
                  nuo 1604 19 91 iki 1604 19 98
               
               
                  Kitos žuvys
               
            
                   
               
               
                  Kitos paruoštos arba konservuotos žuvys:
               
            
                  1604 20 05
               
               
                  produktai iš surimių
               
            
                  1604 20 10
               
               
                  iš lašišų
               
            
                  1604 20 30
               
               
                  iš lašišinių, išskyrus lašišas
               
            
                  1604 20 40
               
               
                  iš ančiuvių
               
            
                  1604 20 50
               
               
                  iš sardinių, Atlanto tunų, Scomber scombrus ir Scomber japonicus rūšių skumbrių; iš Orcynopsis unicolor rūšies žuvų
               
            
                  1604 20 70
               
               
                  iš tunų, doradų arba kitų Euthynnus genties žuvų
               
            
                  1604 20 90
               
               
                  iš kitų žuvų
               
            
                   
               
               
                  Ikrai ir ikrų pakaitalai, paruošti iš žuvų ikrelių
               
            
                  1604 30
               
               
                  Ikrai ir ikrų pakaitalai
               
            
                   
               
               
                  Paruošti arba konservuoti vėžiagyviai, moliuskai ir kiti vandens bestuburiai
               
            
                  1605 10 00
               
               
                  Krabai
               
            
                  1605 20
               
               
                  Krevetės
               
            
                  1605 30
               
               
                  Langustai
               
            
                  1605 40 00
               
               
                  Kiti vėžiagyviai
               
            
                  1605 90 11
               
               
                  Midijos (Mytilus spp., Perna spp.), sandariai įpakuotos
               
            
                  1605 90 19
               
               
                  Kitos midijos
               
            
                  1605 90 30
               
               
                  Kiti moliuskai